Anjing wul Salish

Anjing wul Salish, yang juga dikenali sebagai anjing Comox atau atau anjing Indian Clallam, ialah satu baka anjing jenis spits putih berbulu panjang pupus yang dikembangkan dan dibiakbakakan oleh orang Salish Pantai dari kawasan yang kini merupakan negeri Washington dan British Columbia untuk pengeluaran tekstil.

Sejarah
Tinggalan-tinggalan anjing yang merupakan padanan morfologi untuk anjing wul Salish telah ditemukan di tapak-tapak arkeologi di wilayah Salish Pantai yang bertarikh ke ~5,000 tahun lalu. Anjing wul kecil berbulu panjang dan anjing kampung mirip koyote sengaja dikekalkan sebagai populasi berasingan. Anjing ini dibela dalam kawanan yang terdiri daripada kira-kira 12 hingga 20 individu dan diberi makan terutamanya salmon mentah dan salmon masak. Untuk memastikan baka ini benar kepada jenis dan warna putih pilihan, anjing wul Salish dibatasi di pulau dan di dalam gua berpagar.

Orang Salish, yang terkenal dengan tenunan dan kaitan mereka, tidak menternak biri-biri dan, walaupun bulu kambing gunung juga digunakan untuk mewujudkan tekstil wul, kambing gunung adalah liar dan, oleh itu, bulunya hanya dapat dikumpulkan daripada kambing gunung yang meninggalkan bulu di persekitaran, seperti daripada salin bulu, atau dikumpulkan daripada kulit kambing buruan. Anjing wul Salish dihargai sebagai sumber bela jinak tekal bagi wul berkualiti tinggi.

Anjing ini dicukur seperti biri-biri pada Mei atau Jun. Dalam keterangan oleh George Vancouver, bulu terlucut dikatakan sangat tebal sehingga beliau dapat memegang satu sudut dan keseluruhan hamparan wul itu kekal tercantum. Bulu anjing ini kerap dicampuri dengan wul kambing gunung, pelepah, dan gentian tumbuhan untuk mengubah kualiti yarn dan melanjutkan bekalan gentian.

Sepucuk surat tahun 1806 daripada Merriwether Lewis kepada Simon Fraser mendedahkan bahawa penjelajah awal mula membeli anjing wul Salish daripada komuniti Salish Pantai untuk dimakan, akhirnya menjadi "sangat gemar" akan dagingnya, iaitu hakikat yang kekal diingati oleh keturunan orang asli yang ditemui oleh para lelaki itu.

Semasa tahun 1800-an, penggunaan wul anjing merosot dan baka ini telah pupus sama ada pada akhir tahun 1800-an atau awal tahun 1900-an. Ahli etnografi George Gibbs menerima sehampar belulang bulu semasa Tinjauan Sempadan Barat Laut pada tahun 1859. Spesimen itu ditemukan semula dalam koleksi Muzium Sejarah Semula Jadi Kebangsaan pada tahun 2003. Sampel genomik bagi DNA spesimen itu mendedahkan bahawa anjing wul Salish mencapah daripada baka lain seawal 5,000 tahun lalu.

Sejarah genomik
Satu-satunya bulu anjing wul Salish yang pupus ialah milik "Mutton", iaitu spesimen yang hidup dekat dengan penghujung pembiakbakaan tradisional anjing wul dan ditemani oleh ahli alamiah dan ahli etnografi George Gibbs semasa Tinjauan Sempadan Barat Laut (1857–1862). Bulu dan bahan rangkanya ditempatkan di Institusi Smithsonian (USNM 4762). Analisis isotop stabil (δ13C dan δ15N) yang dijalankan terhadap kolagen tulang dan keratin bulu mendedahkan paras isotop rendah pada tisu Mutton berbanding dengan anjing purba lain dari pinggir laut Barat Laut Pasifik. Ini mencadangkan diet yang sebahagian besarnya tidak mengandungi makanan laut dan terutamanya berdasarkan sumber daratan, seperti bijirin dan haiwan (babi, lembu, dll.). Penemuan ini sejajar dengan perjalanan pedalaman yang dilakukan oleh Mutton dengan Gibbs merentasi rupa bumi bergunung-ganang tinggi di Pergunungan Cascade dan di Penara Columbia.

Perbandingan genom mitokondrion Mutton dengan genom mitokondrion anjing purba dan anjing moden telah menunjukkan bahawa haplotip A2b bersebelahan yang terhampir dengan haplotip A2b Mutton sepadan dengan anjing purba (~1,500 tahun sebelum kini) daripada masyarakat peribumi di Barat Laut Pasifik, yang serupa juga satu set anjing purba dan anjing moden (~620 tahun sebelum kini) dari Alaska membentuk satu klad dengan kelompok Mutton, yang membuktikan akar dalam bagi keleluhurannya di rantau itu dan hubungannya dengan leluhur mitokondrion bersama (~4,776–1,853 tahun sebelum kini). Analisis statistik tentang data genomik (statistik nisbah f3 dan f4 kelompok luar, D) mendedahkan bahawa Mutton mengongsi hanyutan genetik jauh lebih besar dengan anjing prapenjajahan. Secara khusus, ujian nisbah f4 menganggarkan bahawa 84% daripada keleluhurannya kebanyakannya merupakan anjing prapenjajahan, manakala 16% sepadan dengan anjing Eropah yang diperkenalkan. Demikian juga, penjujukan genom nuklearnya (liputan 3.4x) menunjukkan keheterozigotan global rendah berbanding dengan baka moden dan baka purba lain. Tambahan pula, analisis larian kehomozigotan (ROH) mendedahkan bahawa suatu peratusan ketara bagi genom Mutton (15.7%) mengandungi ROH panjang (≥2.5 Mbp). Kepelbagaian genetik berkurang ini mencerminkan pengurusan ketat bagi amalan pembiakbakaan terpilih untuk anjing wul Salish seiring dengan masa, yang bertujuan untuk mencegah penghibridan dengan anjing yang diperkenalkan dan memelihara ciri lapis bulu uniknya.

Tambahan pula, analisis dN/dS bagi kawasan pengekodan dalam genom Mutton berbanding dengan anjing lain mengenal pasti 125 gen sebagai calon untuk pemilihan positif pada anjing wul Salish. Gen-gen ini mempamerkan kadar mutasi tidak bersinonim tinggi pada Mutton (dN/dSGenome ≥ 1.5) tetapi kekurangan mutasi tidak bersinonim (dN = 0) pada tiga ekor anjing lain, termasuk seekor anjing prapenjajahan. Dalam kelompok gen ini yang spesifik untuk zuriat anjing wul Salish adalah gen-gen yang dikaitkan dengan pembentukan komponen matriks luar sel (PRDM5, HAPLN1); perkembangan folikel bulu (KANK2, KRT77, PCOLCE2); dan perkembangan kulit (CERS3, GPNMB). Dalam semua kes, Mutton memaparkan pemuliharaan suatu alel leluhur, yang mendedahkan bahawa fenotip unik anjing wul Salish berasal secara bebas daripada baka lain.

Bersama-sama, analisis genomik ini, ditambah dengan rekod sejarah dan pengetahuan tradisional, menyediakan bukti usaha masyarakat leluhur Salish Pantai untuk memelihara kandungan genetik dan fenotip unik anjing wul Salish menentang aliran gen daripada anjing yang diperkenalkan oleh peneroka. Mereka juga mendedahkan bahawa baka ini hadir dalam masyarakat Salish Pantai pada hampir-hampir 5,000 tahun sebelum penjajahan oleh orang Eropah.

Osteometri
 Jumlah panjang tengkorak: 
 Panjang tengkorak kondilobasal: 
 Panjang terbesar femur: 
 Panjang terbesar tibia: 
 Panjang terbesar humerus: 
 Panjang terbesar radius: 
 Panjang terbesar ulna: 
 Ketinggian bahu anjing berdiri: 

Keketeraan kebudayaan tekstil bagi orang Salish Pantai
Di luar kegunaan amalinya, selimut wul, seperti yang diperbuat daripada bulu anjing Salish Pantai semasa ia masih hidup, mempunyai kepentingan sosial, budaya, ekonomi, dan rohani ketara kepada orang Salish. Secara tradisional, wanita bertanggungjawab untuk membuat selimut. Gadis muda dilatih oleh nenek mereka seawal usia sepuluh tahun, dengan latihan lebih berat semasa kebalighan. Penenunan selimut memerlukan komitmen serius dan dapat mengambil masa lama untuk selesai. Selain itu, mereka kerap dikaitkan dengan tugas atau upacara rohani seperti pantang. Menurut kisah asal usul Salish, wanita diajar cara menenun oleh anjing sendiri. Selimut melambangkan kekayaan seseorang individu dan kerap diberikan kepada anggota masyarakat atau malah kepada kampung lain untuk menunjukkan kemakmuran, seperti semasa upacara potlatch dan perhimpunan awam dan juga digunakan sebagai mata wang yang dengannya barangan lain dapat dibeli atau ditukarkan.

Secara tradisional, tetapi juga buat masa sekarang, jenis selimut upacara tertentu dapat memperkenalkan pemakainya sebagai pemimpin sivik dan keagamaan dalam masyarakat. Individu berhormat dapat dihiasi dengan selimut untuk membezakannya atau individu berkenaan duduk atau berdiri di atas selimutnya untuk menaikkan diri mengikut status kehormatan masing-masing.

Galeri

Catatan

Rujukan

Bacaan lanjut







Wul Salish, Anjing
Wul Salish, Anjing
Wul Salish, Anjing
Wul Salish, Anjing
Wul Salish, Anjing
Wul Salish, Anjing
Kategori:Haiwan wul
Kategori:Produk bulu haiwan